Ating yu pilim swit taim ol dinau
na yu bekim? Na taim yu kaikaim kus
mambu yu hamamas nating. Em nau
yu lus tingting long aspeles na bus,
sindaun aninit long bikpela lait
b’long siti tasol raunraun olsem lus
lain painim ples b’long silip long nait.
Ol pikinini b’long yu iken kamap
ol doti strit-mangi, ron painim pait,
na tu-kina meri, raun painim koap.
Skul ol ibin kisim free, wankain nau
insait het kru traipela free spes stap.
Ating yu pilim swit taim ol dinau
na yu bekim wantaim liklik wokmak
na bikpela takis. Kru b’long kulau!
Dring bia, danis na kaikaim gris pik,
taim yu nogat gutpela ples maket
na tu nogat marasin long haus-sik.
Ol giaman na yu pundaun iet.
Yu toktok tasol nogat wokabaut.
Ol paulim yu olsem na ol bikhet.
Taim ol gutpela man-meri tokaut
Yu bikmaus antapim, tok-pait, na tu
yu bagarapim ol. Yu mas lukaut.
Noken singautim nem b’long Anutu,
Haus Tambaran em ino haus lotu.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn